ai4bharat/Pralekha huggingface dataset:
কৃষিমন্ত্রক
জৈবিক খাদ্য সম্পর্কে সচেতনতা প্রসার
নতুন দিল্লি, ১১ ফেব্রুয়ারি, ২০২২
জৈবিক চাষাবাদ পদ্ধতিতে উৎপাদিত খাদ্য নিরাপদ, স্বাস্থ্যকর তথা রাসায়নিক ও কীটনাশক মুক্ত। শহরগুলিতে জৈবিক খাদ্য সম্পর্কে গ্রাহকদের মধ্যে বিশেষ করে যুব সম্প্রদায়ের সচেতনতা বৃদ্ধি পাওয়ার ফলে এধরণের খাদ্য পণ্যের চাহিদা ক্রমশ বাড়ছে।
ভারত সরকার দেশে জৈব পদ্ধতিতে কৃষি কাজের প্রসারে একাধিক কর্মসূচি গ্রহণ করেছে। এরমধ্যে রয়েছে পরম্পরাগত কৃষি বিকাশ যোজনা এবং উত্তর-পূর্বাঞ্চলে মিশন অর্গানিক ভ্যালু চেন ডেভলপমেন্ট। পরম্পরাগত কৃষি বিকাশ যোজনার মাধ্যমে কৃষকদের প্রতি তিন বছরে প্রতি হেক্টরে ৩১ হাজার টাকা এবং মিশন অর্গানিক ভ্যালু চেন ডেভলপমেন্ট কর্মসূচিতে প্রতি ৩ বছরে হেক্টর প্রতি ৩২ হাজার ৫০০ টাকা আর্থিক সাহায্য দেওয়া হয়। এছাড়াও কৃষকদের দক্ষতা বৃদ্ধি, উৎপাদিত ফসলের মূল্য সংযোজন ও বিপণনে সাহায্য করা হয়ে থাকে। পরম্পরাগত কৃষি বিকাশ যোজনার আওতায় গঙ্গা নদীর দুই পাড়েই জৈব পদ্ধতিতে কৃষি কাজের প্রসারে কৃষকদের উৎসাহ দেওয়া হচ্ছে। সরকার সারা দেশে গ্রাহকদের কাছে জৈব পদ্ধতিতে উৎপাদিত কৃষিজ পণ্যের অনলাইনে বিপননের জন্য একটি স্বতন্ত্র ওয়েব পোর্টাল (www.Jaivikkheti.in/
.) চালু করেছে।
এছাড়াও রাষ্ট্রীয় কৃষি বিকাশ যোজনা, মিশন ফর ইন্টিগ্রেটেড ডেভলপমেন্ট অফ হটিকালচার, ন্যাশনাল প্রোজেক্ট অন অর্গানিক ফার্মিং এবং ভারতীয় কৃষি গবেষণা পর্ষদের নেটওয়ার্ক প্রোজেক্ট অন অর্গানিক ফার্মিং উদ্যোগের মাধ্যমে জৈব পদ্ধতিতে কৃষি কাজের প্রসারে সাহায্য দেওয়া হয়।
রাজ্যসভায় আজ এক লিখিত জবাবে একথা জানান কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/BD/AS/
(Visitor Counter : 93
অর্থমন্ত্রক
এমএসএমই এবং এনবিএফসিগুলির জন্য সরকারের প্রকল্প উল্লেখযোগ্য প্রভাব ফেলছে - জরুরী ভিত্তিতে ঋণ সহায়তা প্রকল্প  এর অধীনে ৭৯,০০০ কোটি টাকা মঞ্জুর করা হয়েছে
নতুন দিল্লি, ২৩ জুন, ২০২০
সরকারের হস্তক্ষেপের ফলে অতি ক্ষুদ্র,ক্ষুদ্র মাঝারি শিল্পোদ্যোগ সংস্থাগুলি দ্রুত আগের অবস্থায় ফিরে আসতে শুরু করছে। সরকার জরুরী ভিত্তিতে ঋণ সহায়তা প্রকল্প  এর অধীনে সরকারী ও বেসরকারী ব্যাংকগুলির জন্য ইতিমধ্যে ঋণ মঞ্জুর করেছে। চলতি বছরের জুন পর্যন্ত ৭৯,০০০ কোটি টাকা মঞ্জুর করা হয়েছে, ইতিমধ্যেই ৩৫,০০০ কোটিরও বেশি টাকা বিতরণ করা হয়েছে।
এই প্রকল্পের আওতাধীন শীর্ষ ঋণদাতারা হলেন এসবিআই, এইচডিএফসি ব্যাংক, ব্যাংক অফ বরোদা, পিএনবি এবং কানারা ব্যাংক।এর ফলে ১৯ লক্ষ এমএসএমই এবং অন্যান্য ব্যবসায়ী প্রতিষ্ঠান লকডাউন শেষে পুনরায় ব্যবসা শুরু করতে পারবে। আত্মনির্ভর ভারত প্যাকেজের অঙ্গ হিসাবে সরকার এমএসএমই এবং ছোট ব্যবসায়ীদের জন্য অতিরিক্ত ঋণ হিসেবে যে ৩ লক্ষ কোটি টাকার আর্থিক প্রকল্পের কথা ঘোষণা করা হয়েছিল , তার থেকে এই সাহায্য করা হয়েছে।
এছাড়াও, চলতি বছরে মার্চ-এপ্রিল মাসে আরবিআইয়ের ঘোষিত নগদ প্রদানের বিশেষ সুবিধার আওতায় ,ভারতীয় ক্ষুদ্র শিল্প উন্নয়ন ব্যাংক নন ব্যাংক আর্থিক প্রতিষ্ঠান ও ক্ষুদ্র আর্থিক প্রতিষ্ঠানগুলির জন্য ১০,২২০ কোটি টাকা মঞ্জুর করেছে এবং ব্যাংকগুলি এমএসএমই ও ক্ষুদ্র ঋণ গ্রহীতাদের জন্য ঋণ প্রদান করেছে। ন্যাশনাল হাউজিং ব্যাংক  আবাসন শিল্পের সঙ্গে যুক্ত ঋণদানকারী সংস্থাগুলির সহয়তায় ১০ হাজার কোটি টাকা মঞ্জুর করেছে। এর পাশাপাশি ইসিএলজিএস-এর আওতায় নন ব্যাংক আর্থিক প্রতিষ্ঠান ও ক্ষুদ্র আর্থিক প্রতিষ্ঠানগুলিকেও সাহায্য করা হয়েছে।
(CG/SS
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের প্রাপ্যতা সম্পর্কে রাজ্য ও কেন্দ্রশাসিত অঞ্চলগুলির পরিস্থিতি
রাজ্য ও কেন্দ্রশাসিত অঞ্চলগুলিকে ১৯৩.৫৩ কোটির বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ১৪.৭৮ কোটি টিকার ডোজ রয়েছে
নতুন দিল্লি, ০৬ জুন, ২০২২
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করেছে। ভারত সরকার ২০২১ সালের ১৬ জানুয়ারি থেকে টিকাকরণ অভিযান শুরু করে। সর্বজনীন টিকাকরণের নতুন পর্যায় ২১শে জুন,২০২১ থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরও বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ০৬ জুন পর্যন্ত ১৯৩.৫৩ কোটির বেশি  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৪ কোটি ৭৮ লক্ষ  টিকার ডোজ রয়েছে।
CG/SB
(Visitor Counter : 86
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০১ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৭ কোটি ৭০ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৯২ হাজার ৪৭২।
দেশে সুস্পষ্টভাবে করোনায় আক্রান্তের হার বর্তমানে ০.২২ শতাংশ।
সুস্থতার হার বর্তমানে ৯৮.৫৯ শতাংশ।
দেশে গত ২৪ ঘণ্টায় সুস্থ হয়েছেন ১৬ হাজার ৮৬৪ জন। এর ফলে, মোট সুস্থতার সংখ্যা ৪ কোটি ২৩ লক্ষ ২৪ হাজার ৫৫০।
দেশে গত ২৪ ঘণ্টায় নতুন করে আক্রান্ত ৬ হাজার ৯১৫ জন।
দৈনিক-ভিত্তিতে আক্রান্তের হার ০.৭৭ শতাংশ।
সাপ্তাহিক-ভিত্তিতে আক্রান্তের হার ১.১১ শতাংশ।
এ পর্যন্ত নমুনা পরীক্ষা করা হয়েছে ৭৬ কোটি ৮৩ লক্ষ; গত ২৪ ঘণ্টায় নমুনা পরীক্ষা হয়েছে ৯ লক্ষ ১ হাজার ৬৪৭টি।
CG/SS/SB
(
খাদ্যপ্রক্রিয়াকরণশিল্পমন্ত্রক
৩২০ কোটি টাকার মোট ২৮টি খাদ্য প্রক্রিয়াকরণ প্রকল্পের অনুমোদন
নয়াদিল্লী, ২১ নভেম্বর, ২০২০
আন্তঃমন্ত্রীগোষ্ঠীর অনুমোদন সংক্রান্ত কমিটি স্কিম অফ ক্রিয়েশন/এক্সপেনশন অফ ফুড প্রসেসিং অ্যান্ড প্রিজারভেশন ক্যাপাসিটিস  প্রকল্পের আওতায় খাদ্য প্রক্রিয়াকরণ শিল্প মন্ত্রক ২৮টি প্রকল্পের অনুমোদন দিয়েছে। এরজন্য ৩২০ কোটি ৩৩ লক্ষ টাকা ব্যয় হবে। মন্ত্রক ১০৭ কোটি ৪২ লক্ষ টাকার অনুদান দেবে। ১০টি রাজ্যে এই প্রকল্পগুলি ১০ হাজার লোকের কর্মসংস্থানের সুযোগ গড়ে তুলবে।
প্রধানমন্ত্রী কিষাণ সম্পদ যোজনার আওতায় সিইএফপিপিসি প্রকল্পে এই অনুদান পাওয়া যাবে। ভিডিও কনফারেন্সের মাধ্যমে আন্তঃমন্ত্রীগোষ্ঠীর অনুমোদন কমিটির এই বৈঠকের পৌরহিত্য করেছেন শ্রী নরেন্দ্র সিং তোমর। দপ্তরের প্রতিমন্ত্রী শ্রী রামেশ্বর তেলি অনলাইনের মাধ্যমে আয়োজিত এই বৈঠকে উপস্থিত ছিলেন।
এই ২৮টি প্রকল্পের মধ্যে ৬টি প্রকল্প উত্তরপূর্ব ভারতের আসাম ও মনিপুরে হবে। বাকি প্রকল্পগুলি মধ্যপ্রদেশ, গুজরাট, উত্তরাখন্ড, উত্তরপ্রদেশ, মহারাষ্ট্র, কর্ণাটক, তামিলনাড়ু ছাড়াও কেন্দ্রশাসিত জম্মু-কাশ্মীরে হবে। উত্তরপূর্ব ভারতের ৬টি প্রকল্পের জন্য ব্যয় হবে ৪৮ কোটি ৮৭ লক্ষ টাকা। কেন্দ্র এরজন্য ২০ কোটি ৩৫ লক্ষ টাকা অনুদান দেবে।
প্রধানমন্ত্রীরদপ্তর
প্রধানমন্ত্রী ২ ও ৩ জানুয়ারি কর্ণাটক সফর করবেন
শ্রী শ্রী শিবকুমার স্বামীজির স্মরণে সংগ্রহালয়ের শিলান্যাস করবেন
নয়াদিল্লি, ০১ জানুয়ারী, ২০১৯
প্রধানমন্ত্রী শ্রী নরেন্দ্র মোদী আগামী ২ ও ৩ জানুয়ারি কর্ণাটক সফর করবেন।
তুমকুরে শ্রী মোদী শ্রী সিদ্দাগঙ্গা মঠ পরিদর্শন করবেন এবং শ্রী শ্রী শিবকুমার স্বামীজির স্মরণে সংগ্রহালয়ের শিলান্যাস উপলক্ষ্যে ফলকের আবরণ উন্মোচন করবেন।
শ্রী সিদ্দাগঙ্গা মঠে প্রধানমন্ত্রী পুজার্চনায় অংশ নেবেন একটি চারাগাছও তিনি রোপণ করবেন। অনুষ্ঠানে রাজ্যের মুখ্যমন্ত্রী শ্রী বিএস ইয়েদুরিয়াপ্পা এবং শ্রী সিদ্দালিঙ্গেশ্বরা স্বামী উপস্হিত থাকবেন।
এছাড়াও প্রধানমন্ত্রী এক জনসভাতে ভাষণ দেবেন।
CG/BD/NS
(Visitor Counter : 59
বিদেশমন্ত্রক
আন্তর্জাতিক উদ্ভাবন অংশীদারিত্বের ক্ষেত্রে ভারত ও গ্রেট ব্রিটেনের মধ্যে স্বাক্ষরিত সমঝোতাপত্রে মন্ত্রিসভার কর্মপরবর্তী অনুমোদন
নয়াদিল্লি, ৫ মে, ২০২১
আন্তর্জাতিক পর্যায়ে উদ্ভাবন অংশীদারিত্বের ক্ষেত্রে ভারতের পররাষ্ট্র মন্ত্রক ও গ্রেট ব্রিটেনের ফরেন, কমনওয়েলথ অ্যান্ড ডেভেলপমেন্ট অফিসের মধ্যে যে সমঝোতাপত্র বা মউ স্বাক্ষরিত হয়েছে, প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ সেটিতে কর্মপরবর্তী অনুমোদন মিলেছে।
উদ্দেশ্য :
এই সমঝোতা পত্র স্বাক্ষরের ফলে আন্তর্জাতিক পর্যায়ে উদ্ভাবন অংশীদারিত্বের সূচনায় ভারত ও গ্রেট ব্রিটেন সম্মত হবে। দুই দেশের মধ্যে এই অংশীদারিত্ব গড়ে উঠলে ভারতীয় উদ্ভাবকরা লাভবান হবেন এবং অন্যান্য দেশে নিজেদের উদ্ভাবন ক্ষমতা কাজে লাগানোর সুযোগ পাবেন। এর ফলে, বিভিন্ন দেশে দেশীয় উদ্ভাবকদের কাছে বিপণনের নতুন সুযোগ-সুবিধা তৈরি হবে। এমনকি, ভারতে উদ্ভাবনের এক অনুকূল বাতাবরণ গড়ে তুলতেও এই সমঝোতাপত্র অনুঘটকের ভূমিকা পালন করবে। রাষ্ট্রসঙ্ঘের সুস্থায়ী উন্নয়নের উদ্দেশ্যগুলি পূরণের সঙ্গে যুক্ত বিভিন্ন ক্ষেত্রের সমাধানে উদ্ভাবনের প্রয়োগ আরও বাড়বে। সেইসঙ্গে, সুস্থায়ী উন্নয়নের উদ্দেশ্যগুলি পূরণের পথ আরও সুগম হবে।
এই সমঝোতাপত্রের ফলে যে তহবিল, অনুদান, বিনিয়োগ এবং কারিগরি সহায়তা পাওয়া যাবে তার ফলে ভারতীয় শিল্পোদ্যোগীরা তাঁদের উদ্ভাবনী দক্ষতা বিভিন্ন উন্নয়নশীল দেশে বাস্তবিক প্রয়োগের ক্ষেত্রে আরও বেশি সুযোগ পাবেন।
আন্তর্জাতিক পর্যায়ে উদ্ভাবন অংশীদারিত্বের ফলে বিভিন্ন দেশের সীমা ছাড়িয়ে এক উদার ই-বাজার ব্যবস্থার সূচনা হবে, যার ফলে উদ্ভাবনী ক্ষমতার যথাযথ প্রয়োগের ক্ষেত্রে সুযোগ-সুবিধা যেমন বাড়বে, তেমনই উদ্ভাবন ব্যবস্থার প্রয়োগের ফলে তার প্রভাব মূল্যায়নের ক্ষেত্রে স্বচ্ছতা ও দায়বদ্ধতা বৃদ্ধি পাবে।
SC/BD/DM
(Visitor Counter : 85
বস্ত্রমন্ত্রক
বস্ত্র ক্ষেত্রে তাঁত শিল্পে কর্মরত মহিলার সংখ্যা ২৫ লক্ষ ৪৬ হাজার ২৮৫
নয়াদিল্লি, ১৬ মার্চ, ২০২২
২০১৯-২০’র তাঁতশিল্পের সঙ্গে যুক্ত ব্যক্তিদের গণনা অনুযায়ী প্রায় ৩৫ লক্ষ ২২ হাজার ৫১২ জন শিল্পীর কর্মসংস্থান হয়েছে। এর মধ্যে ২৫ লক্ষ ৪৬ হাজার ২৮৫ জন মহিলা, যা এই ক্ষেত্রের সঙ্গে যুক্ত কর্মীদের প্রায় ৭২.২৯ শতাংশ। এছাড়াও, হস্তশিল্প উন্নয়ন কমিশনারের কার্যালয়ে নথিভুক্ত মহিলা হস্তশিল্পীর সংখ্যা প্রায় ১৬ লক্ষ ৮৭ হাজার ৫৩৪।
বিশ্ব বস্ত্র বাজারে ভারতীয় বস্ত্র শিল্পকে প্রতিষ্ঠিত করতে, বিনিয়োগ আকৃষ্ট করতে এবং কর্মসংস্থানের সুযোগ বাড়াতে সরকার এই ক্ষেত্রের জন্য উৎপাদন সংযুক্ত উৎসাহভাতা কর্মসূচি চালু করেছে। পিএম মিত্র নামে যে কর্মসূচিটি গ্রহণ করা হয়েছে, তাতে বস্ত্রশিল্পে বিপুল কর্মসংস্থান সৃষ্টির সুযোগ রয়েছে। সরকার বস্ত্রশিল্পের মানোন্নয়নে একাধিক কর্মসূচি রূপায়ণ করছে। এর মধ্যে রয়েছে – সংশোধিত প্রযুক্তি মানোন্নয়ন তহবিল, হস্তশিল্প ক্ষেত্রের উন্নয়নে কর্মসূচি, ইন্টিগ্রেটেড টেক্সটাইল পার্ক, শিল্পীদের দক্ষতা বৃদ্ধির জন্য সমর্থ কর্মসূচি প্রভৃতি।
২০১৯-২০’র চতুর্থ সর্বভারতীয় হ্যান্ডলুম সেন্সাস অনুযায়ী, পশ্চিমবঙ্গে তাঁতশিল্পে যুক্ত মহিলাদের সংখ্যা ৩ লক্ষ ৬৮ হাজার ৮৬৪। এছাড়াও, হস্তশিল্প উন্নয়ন কমিশনারের কার্যালয়ে নথিভুক্ত মহিলা শিল্পীর সংখ্যা ১ লক্ষ ৬৮ হাজার ৩৪৪।
লোকসভায় আজ এক লিখিত জবাবে একথা জানান বস্ত্র প্রতিমন্ত্রী শ্রীমতী দর্শনা জারডোশ।
CG/BD/SB
(Visitor Counter : 124
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৪৬ কোটি ২৩ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলি এবং বেসরকারি হাসপাতাল গুলির কাছে ২.১৮ কোটির বেশি অব্যবহৃত টিকার ডোজ রয়েছে
নতুন দিল্লি, ২৮ জুলাই, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ৪৬ কোটি ২৩ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে। শীঘ্রই রাজ্য ও কেন্দ্র শাসিত অঞ্চলগুলিকে আরও ১ কোটি ২০ লক্ষ ৭০ হাজার ৮২০ টি ডোজ সরবরাহ করা হবে ।
এখনও পর্যন্ত ৪৪ কোটি ২৯ লক্ষ ৯৫ হাজার ৭৮০ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে, টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,১৮,১০,৪২২ টি টিকার ডোজ রয়েছে।
CG/SB
(Visitor Counter : 134
কেন্দ্রীয়মন্ত্রিসভা
ভারত পরিকাঠামো অর্থ সহায়তা কোম্পানি লিমিটেডে অনুমোদিত মূলধন ও ইক্যুয়িটি সহায়তা বৃদ্ধির প্রস্তাবে মন্ত্রিসভার অনুমোদন
নয়াদিল্লি, ১১ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত পরিকাঠামো অর্থ সহায়তা কোম্পানি লিমিটেড  – এ ২০১৯ – ২০ অর্থবর্ষে ৫ হাজার ৩০০ কোটি টাকা এবং ২০২০-২১ অর্থবর্ষে ১০ হাজার কোটি টাকার অতিরিক্ত ইক্যুয়িটি সহায়তা দেওয়ার প্রস্তাব অনুমোদিত হয়েছে। সরকারি মালিকাধীন এই পরিকাঠামো অর্থ সহায়তা সংস্থাটিতে অতিরিক্ত ইক্যুয়িটি মূলধন যোগানো হবে চিরাচরিত বাজেট সহায়তা অথবা পুনর্মূলধন যোগ্য বন্ড বাজারে ছাড়ার মাধ্যমে। বাজারে বন্ড ছাড়ার সময় এবং শর্তাবলীর বিষয়গুলি স্থির করবে অর্থনৈতিক বিষয়ক দপ্তর। এছাড়াও, মন্ত্রিসভা এই সংস্থাটিতে অনুমোদিত মূলধনের পরিমাণ ৬ হাজার কোটি টাকা থেকে বাড়িয়ে ২৫ হাজার কোটি টাকা করার প্রস্তাবটি মঞ্জুর করেছে।
মন্ত্রিসভার এই সিদ্ধান্তের ফলে ঋণ গ্রহণের ক্ষেত্রে সংস্থার প্রয়োজনীয় পন্থা-পদ্ধতি প্রণয়ন করা সম্ভব হবে এবং কেন্দ্রীয় সরকার আগামী পাঁচ বছরে পরিকাঠামো ক্ষেত্রে ১০০ লক্ষ কোটি টাকা বিনিয়োগের যে লক্ষ্য স্থির করেছে, তার সঙ্গে সঙ্গতি বজায় রেখে বৃহদায়তন পরিকাঠামো প্রকল্পগুলিতে ঋণ সহায়তা দেওয়া সহজ হবে।
উল্লেখ করা যেতে পারে, আইআইএফসিএল ২০০৬ সালে স্থাপিত সরকারি মালিকানাধীন সংস্থা। এই সংস্থাটি বিভিন্ন পরিকাঠামো ক্ষেত্রে দীর্ঘমেয়াদী ভিত্তিতে ঋণ সহায়তা দিয়ে থাকে। ব্যাঙ্ক বহির্ভূত এই অর্থ সহায়তা সংস্থাটি ২০১৩’র সেপ্টেম্বর মাসে ভারতীয় রিজার্ভ ব্যাঙ্কে নথিভুক্ত হয়। বর্তমানে সংস্থার অনুমোদিত মূলধন এবং আদায়ীকৃত মূলধনের পরিমাণ যথাক্রমে ৬ হাজার কোটি টাকা এবং ৪ হাজার ৭০২ কোটি ৩২ লক্ষ টাকা।
SSS/BD/SB
(Visitor Counter : 85
অর্থমন্ত্রক
জল ও স্বাস্থ্যবিধান ক্ষেত্রের প্রতিনিধিদের সঙ্গে অর্থমন্ত্রীর প্রাক-বাজেট আলোচনা
নয়াদিল্লি, ২৩ ডিসেম্বর, ২০১৯
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আজ নতুন দিল্লিতে আসন্ন ২০২০-২১ সাধারণ বাজেটের প্রেক্ষিতে জল ও স্বাস্থ্যবিধান ক্ষেত্রের প্রতিনিধিদের সঙ্গে নবম প্রাক-বাজেট আলোচনায় মিলিত হন। বৈঠকে জলের গুণমান, স্বাস্থ্যবিধান, কঠিন বর্জ্য পরিচালনা ও নিকাশি ব্যবস্থার ক্ষেত্রে যে সমস্ত সমস্যা রয়েছে সেই নিয়ে আলোচনা হয়। বিশেষজ্ঞরা বিশুদ্ধ জলের যোগান ও স্বাস্থ্যবিধান ক্ষেত্রে যে বৈষম্য রয়েছে তা দূর করার ওপর জোর দিয়ে বলেন, গ্রামাঞ্চলে স্বাস্থ্যবিধান ব্যবস্থা জোরদার করার পাশাপাশি, জল সঙ্কটি মোকাবিলায় সুস্থায়ী সমাধান অত্যন্ত জরুরি। এই দুই ক্ষেত্রের প্রতিনিধিরা অর্থমন্ত্রীকে বাস্তব পরিস্থিতি সম্পর্কে অবহিত করে উদ্ভূত চ্যালেঞ্জগুলির মোকাবিলায় একাধিক পরামর্শ দেন। প্রতিনিধিরা সেপ্টিক ট্যাঙ্ক রক্ষণাবেক্ষণ, বর্জ্য ব্যবস্থাপনার আরও বিকেন্দ্রিকরণ, বর্জ্য সংরক্ষণে গুরুত্ব, স্বাস্থ্যবিধান সংক্রান্ত কর্মসূচিগুলির কার্যকর রূপায়ণ, জল বন্টনের ক্ষেত্রে যথাযথ চাহিদা পূরণ, শহরাঞ্চলের মানুষের মধ্যে জলের সুদক্ষ ব্যবহার, সাধারণ মানুষের আচরণগত পরিবর্তন, অঞ্চল-ভিত্তিক সেরা পন্থাপদ্ধতিগুলি কার্যকর করা, পরিবেশ-বান্ধব নিকাশি ব্যবস্থা চালু করা সহ মহিলাদের ক্ষমতায়নের ওপর বিভিন্ন প্রস্তাব পেশ করেন।
আজকের বৈঠকে অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর ছাড়াও, অর্থনৈতিক বিষয়ক দপ্তরের সচিব শ্রী অতনু চক্রবর্তী, রাজস্ব সচিব শ্রী অজয় ভূষণ পাণ্ডে, পানীয় জল ও স্বাস্থ্যবিধান দপ্তরের সচিব শ্রী পরমেশ্বরন আইয়ার, গ্রামোন্নয়ন সচিব শ্রী অমরজিৎ সিনহা, নীতি আয়োগের সদস্য শ্রী ভি কে পল সহ মন্ত্রকের উচ্চপদস্থ আধিকারিকরা উপস্থিত ছিলেন। প্রতিনিধিদের মধ্যে উপস্থিত ছিলেন ওয়াটার স্যানিটেশন অ্যান্ড হাইজিন ইনস্টিটিউটের ম্যানেজিং ট্রাস্টি শ্রী অরুমুগম পিল্লাই কালিমুথু, ওয়াটার এইড ইন্ডিয়ার মুখ্য কার্যনির্বাহী আধিকারিক শ্রী ভি কে মাধবন, ভারতে নিযুক্ত বিশ্ব স্বাস্থ্য সংস্থার প্রতিনিধি শ্রী চন্দ্রকান্ত লাহারিয়া এবং ইউনিসেফের জল ও স্বাস্থ্যবিধান সম্পর্ক্তি বিভাগের প্রধান মিঃ নিকোলাস ওসবার্ট।
CG/CB/DM
(Visitor Counter : 111
বিজ্ঞানওপ্রযুক্তিমন্ত্রক
আইআইটি গুয়াহাটি কোভিড-১৯ এর জন্য সুলভে ডায়াগন্সটিক কিট উদ্ভাবন করেছে
নয়াদিল্লি, ১৯ জুন, ২০২০
নোভেল করোনা ভাইরাস সংক্রমণ রুখতে নিখুঁত নমুনা যাচাই অত্যন্ত গুরুত্বপূর্ণ। এই লক্ষ্যে গুয়াহাটির ইন্ডিয়ান ইন্সটিটিউট অফ টেকনোলজি আরআর অ্যানিমেল হেলথ কেয়ার লিমিটেড এবং গুয়াহাটি মেডিকেল কলেজ তথা হাসপাতালের সহযোগিতায় স্বল্প মূল্যের এই নমুনা পরীক্ষার কিটগুলি উদ্ভাবন করেছে। প্রতিষ্ঠানের পক্ষ থেকে ভাইরাল ট্রান্সপোর্ট মিডিয়া কিট, আরটি-পিসিআর কিট এবং আরএনএ আইসোলেশন কিট উদ্ভাবন করা হয়েছে।
একজন ব্যক্তির নাক ও মুখ থেকে নির্গত লালা বিশেষ ধরনের স্পঞ্জে সংগ্রহ করে রাখার ক্ষেত্রে ভাইরাল ট্রান্সপোর্ট মিডিয়া কিটগুলি অত্যন্ত কার্যকর। এ ধরনের কিটের সাহায্যে সংগৃহীত লালারস পরীক্ষাগারে নিয়ে আসা পর্যন্ত সম্পূর্ণ সুরক্ষিত থাকবে। পরীক্ষাগারে নিয়ে আসা পর্যন্ত সংগৃহীত ঐ লালারসে যদি ভাইরাসের উপস্থিতি থাকে, তা সমগ্র নমুনা পরীক্ষা শেষ না হওয়া পর্যন্ত অক্ষত থাকবে।
আইআইটি গুয়াহাটির অধ্যাপক পরমেশ্বর কৃষ্ণণ আইয়ার এই কিট সম্পর্কে জানিয়েছেন, খরচ কমাতে স্থানীয় বাজার থেকে সহজপ্রাপ্য সামগ্রী ব্যবহার করা হয়েছে। অবশ্য, কিট উদ্ভাবনের সময় বিশ্ব স্বাস্থ্য সংস্থা -র সমস্ত নীতি-নির্দেশিকা মেনে চলা হয়েছে। ইতিমধ্যেই এ ধরনের দুটি কিট আসামে জাতীয় স্বাস্থ্য মিশন কর্তৃপক্ষ এবং গুয়াহাটি মেডিকেল কলেজকে দেওয়া হয়েছে।
ভাইরাল ট্রান্সপোর্ট মিডিয়া কিটগুলিকে নমুনা সংগ্রহের জন্য যে স্পঞ্জ জাতীয় সামগ্রী ব্যবহার করা হয়েছে, তা ইতিমধ্যেই সেন্টার ফর ডিজিজ কন্ট্রোল অ্যান্ড প্রিভেনশন প্রতিষ্ঠানের কাছ থেকে গুণমান যাচাই করে নেওয়া হয়েছে। তাই, এ ধরনের কিটে সংগৃহীত নমুনা দীর্ঘ সময় পরিবহণ করে নিয়ে আসার পরও নমুনার জিনগত উপাদানগুলি অটুট থাকবে। এমনকি, ৭২ ঘন্টা পর্যন্ত রেফ্রিজেরেটরের তাপমাত্রায় সংগৃহীত নমুনা সংরক্ষণ করে রাখা যাবে। অধ্যাপক আইয়ার আরও বলেন, এই কিটগুলি আসামে উচ্চ গুণমানবিশিষ্ট স্বাস্থ্য পরিচর্যার সামগ্রী সুলভে উৎপাদনে আরও গতি আনবে। সেই সঙ্গে, কিটগুলির আন্তর্জাতিক মান বজায় রেখে চিকিৎসা পরিষেবার প্রত্যাশিত ফল পাওয়া যাবে। ইতিমধ্যেই ভাইরাল ট্রান্সপোর্ট মিডিয়া কিট সহ আরটি-পিসিআর এবং আরএনএ আইসোলেশন কিট উৎপাদন প্রক্রিয়া শুরু হয়েছে, যাতে আসামে এ ধরনের কিটের চাহিদা মেটানো যায়।
(CG/BD/SB
কেন্দ্রীয়মন্ত্রিসভা
ভারত-শ্রীলঙ্কার মধ্যে দ্বৈত কর প্রত্যাহার ও আয়কর ফাঁকি রোধ করার জন্য চুক্তি সংশোধনে কেন্দ্রীয় মন্ত্রিসভার অনুমোদন
নয়াদিল্লী, ১২ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে ভারত ও শ্রীলঙ্কার মধ্যে দ্বৈত কর প্রত্যাহার এবং আয়কর ফাঁকি রোধ করার জন্য চুক্তি সংশোধনের প্রস্তাব অনুমোদিত হয়েছে।
মন্ত্রিসভার এই সিদ্ধান্তের ফলে সুকৌশলে কর ফাঁকি দেওয়ার প্রবণতা রোধ করা যাবে এবং কর সংক্রান্ত আইনের ঘাটতি ও খামতিগুলি বন্ধ করা যাবে। উল্লেখ করা যেতে পারে, ভারত ও শ্রীলঙ্কার মধ্যে দ্বৈত কর প্রত্যাহার সংক্রান্ত চুক্তিটি ২০১৩র ২২ জানুয়ারি স্বাক্ষরিত হওয়ার পর সেই বছরেরই ২২এ অক্টোবর থেকে এই চুক্তি কার্যকর হয়। ভারত বহুপাক্ষিক করচুক্তি সংক্রান্ত ব্যবস্হা রূপায়ণকারী দেশগুলির একটি। কিন্তু শ্রীলঙ্কা এই বহুপাক্ষিক করচুক্তি রূপায়ণকারী দেশের মধ্যে পড়েনা। তাই, সুকৌশলে কর ফাঁকি এবং দ্বৈত কর প্রত্যাহার এড়ানোর জন্য দুই দেশের মধ্যে দ্বিপাক্ষিক চুক্তিটির সময়ভিত্তিক সংশোধন করার প্রয়োজনীয়তা দেখা দেয়। এই লক্ষ্যে মন্ত্রিসভা দুই দেশের মধ্যে দ্বৈত কর প্রত্যাহার এবং আয়কর ফাঁকি রোধ করার জন্য সংশ্রিষ্ট চুক্তিটি সংশোধনে অনুমতি দিয়েছে।
CG/BD/NS
(Visitor Counter : 104
স্বাস্থ্যওপরিবারকল্যাণমন্ত্রক
শ্বাস টেনে তা ধরে রাখুন, আপনার ফুসফুস শক্তিশালী হবে বেশিক্ষণ শ্বাস আটকে রাখতে না পারলে তা উদ্বেগের বিষয়
মুম্বাই, ১৮ মে, ২০২১
কোভিড-১৯ মহামারীর দ্বিতীয় ঢেউ সহায়ক অক্সিজেনের চাহিদা বাড়িয়ে দিয়েছে। নীতি আয়োগের স্বাস্থ্য বিভাগের সদস্য ডঃ ভি কে পাল মনে করেন এই দ্বিতীয় ঢেউয়ে শ্বাসকষ্ট একটি সাধারণ লক্ষণ। এর মাধ্যমে অক্সিজেনের চাহিদার প্রয়োজন বোঝা যায়।
মেদান্ত গোষ্ঠীর ইন্সটিটিউট অফ চেস্ট সার্জারির ডঃ অরবিন্দ কুমার জানিয়েছেন ৯০ শতাংশ কোভিড রোগীর ফুসফুস সংক্রান্ত সমস্যা হয়েই থাকে। ১০-১২ শতাংশ সংক্রমিতের নিউমোনিয়া হয়। অ্যালভেউলির লক্ষণ দেখা যায় খুব কম সংক্রমিতের। এদের মধ্যে কম সংখ্যক রোগীরই অক্সিজেনের প্রয়োজন হয়। রোগির সহায়ক অক্সিজেনের প্রয়োজন কমাতে শ্বাস আটকে রেখে ব্যায়াম করার পদ্ধতির চর্চা করা যেতে পারে।
কিভাবে শ্বাস আটকে রাখার ব্যায়াম সাহায্য করতে পারে?
ডঃ অরবিন্দ বলেছেন যেসব রোগীর হাল্কা উপসর্গ দেখা দেয় তাদের ক্ষেত্রে এই ব্যায়াম সহায়ক হতে পারে। এইসব সংক্রমিতরা যদি এই ব্যায়ামটি করেন তাহলে তাদের সহায়ক অক্সিজেনের প্রয়োজন হয়না। তবে যদি দেখা যায় কেউ দীর্ঘক্ষণ শ্বাস আটকে রাখতে পারছেন না তাহলে তাদের চিকিৎসকের সঙ্গে পরামর্শ করা উচিত। অন্যদিকে যদি কোনো রোগী শ্বাস আটকে রাখার সময় বাড়াতে পারেন তাহলে সেটি সুস্বাস্থ্যের নিদর্শন। যাঁরা হাসপাতালে চিকিৎসাধীন ছিলেন এবং এখন বাড়ি ফিরেছেন তাঁরা চিকিৎসকের সঙ্গে পরামর্শ করে এই ব্যায়ামটি করতে পারেন।
কিভাবে ব্যায়ামটি করতে হবে:-
সোজা হয়ে বসুন, আপনার হাত দুটি থাইয়ের ওপর রাখুন
মুখ খুলে যতটা সম্ভব বাতাস টেনে নিন
ঠোঁট চেপে রাখুন
যতক্ষণ সম্ভব ততক্ষণ শ্বাসটা শরীরের মধ্যে রেখে দিন।
আপনি কতক্ষণ ধরে এটি আটকে রাখতে পারেন তার ওপর আপনার ফুসফুসের সুস্বাস্থ্যের দিকটি নিশ্চিত হয়।
যে কেউ এটি প্রথমে ঘন্টা খানেক ধরে পরে আরো বেশি সময় ধরে এই ব্যায়াক করতে পারেন। যাঁরা ২৫ সেকেন্ড শ্বাস আটকে রাখতে পারেন তাদের কোনো সমস্যা নেই। তবে খুব জোর করে এই ব্যায়াম করবেন না।
সংক্রমণের দ্রুত শনাক্তকরণের প্রয়োজনীয়তা:-
আমরা জানি কোভিড-১৯ আমাদের ফুসফুসে সমস্যা তৈরি করে। এর ফলে শ্বাসকষ্ট হয় এবং শরীরে অক্সিজেনের মাত্রা কমে যায়।
ডঃ অরবিন্দ বলেছেন, কোভিডের প্রথম ঢেউয়ে জ্বর এবং কাশি খুব সাধারণ উপসর্গ ছিল। দ্বিতীয় ঢেউয়ের সময় উপসর্গের লক্ষণগুলি হল : গলা ব্যাথা, নাক দিয়ে জল পরা, চোখ লাল হওয়া, মাথা ব্যাথা, সারা শরীর ব্যাথা, গায়ে গোটা বেরোন, ঝিমুনি ভাব, বমি এবং ডাইরিয়া। রোগীর এই সমস্যাগুলি ৫-৬ দিন হতে পারে আর তখনই ফুসফুসের ওপর বিরূপ প্রতিক্রিয়া দেখা যায়। বয়স, ওজন, ফুসফুসের অবস্থা, ডায়াবেটিস, উচ্চ রক্তচাপ, হৃদরোগ, এইচআইভি সংক্রমিতদের কোভিড-১৯ আক্রান্ত হলে তার পরিণতি ভয়ানক হতে পারে।
(CG/CB /NS
শিল্পওবাণিজ্যমন্ত্রক
সহযোগিতা ও দায়বদ্ধতার মাধ্যমে ভারত ও আসিয়ান গোষ্ঠীভুক্ত দেশগুলির মধ্যে কৌশলগত অংশীদারিত্ব বৃদ্ধি পাচ্ছে : শ্রী পীযূষ গোয়েল
নয়াদিল্লি, ২৭ আগস্ট, ২০২০
কেন্দ্রীয় শিল্প ও বাণিজ্য মন্ত্রী শ্রী পীযুষ গোয়েল বলেছেন, সহযোগিতা ও দায়বদ্ধতার মাধ্যমে ভারত ও আসিয়ান গোষ্ঠীভুক্ত দেশগুলির মধ্যে কৌশলগত অংশীদারিত্ব বৃদ্ধি পাচ্ছে । আসিয়ান-ভারত বাণিজ্য পরিষদের ভার্চ্যুয়াল বৈঠকে শ্রী গোয়েল আজ বক্তব্য রাখছিলেন। তিনি বলেছেন, কোভিড-১৯ মহামারী ভারতের কাছে একটি বিরাট সুযোগ এনে দিয়েছে। সঙ্কটের এই সময়ে ভারত বিশ্বের কাছে একজন বিশ্বাসযোগ্য অংশীদার হিসেবে প্রতিষ্ঠিত করেছে। আসিয়ান অঞ্চলকে প্রগতির ক্ষেত্রে ভারতের গুরুত্বপূর্ণ অংশীদার বলে বর্ণনা করে শ্রী গোয়েল বলেছেন, আত্মনির্ভর ভারত অভিযানে দেশ এগিয়ে চলেছে। এক্ষেত্রে সমস্ত রাষ্ট্রের সঙ্গে সমান এবং স্বচ্ছভাবে এগিয়ে চলতে হবে। ভারত ও আসিয়ান গোষ্ঠীভুক্ত দেশগুলি নানা কারণে পুরো বাণিজ্যিক সম্ভাবনাকে এখনও কাজে লাগাতে পারেনি। কিন্তু, এখন সময় এসেছে ব্যবসা-বাণিজ্যকে প্রসারিত করে সমস্ত মতপার্থক্য দূর করে সবাইকে নিয়ে এগিয়ে যাওয়ার যাতে একযোগে কাজ করে সমৃদ্ধি অর্জন করা যায়। শ্রী গোয়েল এই প্রসঙ্গে আসিয়ান গোষ্ঠীভুক্ত দেশগুলির সঙ্গে ভারতের ৩০ হাজার কোটি মার্কিন ডলারের সমতুল বাণিজ্যের লক্ষ্যমাত্রা ধার্যের বিষয়টি উল্লেখ করেছেন। তিনি বলেছেন, বিভিন্ন সমস্যার সমাধানের জন্য পারস্পরিক আলোচনা এবং ব্যবসা-বাণিজ্যের ক্ষেত্রে সবথেকে ভালো নিয়মগুলি মেনে চললে এই লক্ষ্য পূরণে সুবিধা হবে।
শ্রী গোয়েল বলেছেন, মহামারীর শুরুতে কোভিড-১৯-এর বিরুদ্ধে লড়াইয়ে ভারত বিশ্বের কাছে সাহায্যের জন্য গিয়েছিল, কিন্তু সেই সময়ে প্রত্যেকের নিজস্ব চাহিদা মেটানোর কারণে ভারত বিশেষ সহায়তা পায়নি। অন্যদিকে এই সময়ে ভারত বিশ্বের কাছে ওষুধের ভাণ্ডার হিসেবে নিজেকে প্রতিষ্ঠিত করেছে। বর্তমানে ১৫০টির বেশি দেশে ভারত ওষুধ পাঠিয়েছে। এই তালিকায় কম বিকাশশীল রাষ্ট্রগুলি অগ্রাধিকার পেয়েছে। প্রাথমিক পর্যায়ে কিছু নিষেধাজ্ঞা বলবৎ করা হয়েছিল, কিন্তু তার উদ্দেশ্য ছিল মহৎ। দরিদ্র দেশগুলি যেন ওষুধ থেকে বঞ্চিত না হয় সেই কারণেই এই নিষেধাজ্ঞা বলবৎ হয়েছিল। এসবের মধ্য দিয়েই প্রতিফলিত হয় ভারত আসলে একটি বিশ্বাসযোগ্য সহযোগী রাষ্ট্র, যে দেশ বিপদের সময়ে অন্যের দিকে বন্ধুত্বের হার বাড়িয়ে দেয়।
শ্রী গোয়েল বলেছেন, বর্তমানে দেশে পিপিই কিট, মাস্কের উৎপাদন যথেষ্ট বাড়ানো হয়েছে। একইসঙ্গে, দেশে দৈনিক প্রতি ১০ লক্ষ জনপিছু ১ হাজার নমুনা পরীক্ষা হচ্ছে। মন্ত্রী বলেছেন, প্রধানমন্ত্রী শ্রী নরেন্দ্র মোদীর নেতৃত্বে এই সময়ে ভারতবাসী সংক্রমণকে প্রতিহত করার জন্য শারীরিক দূরত্ব বজায় রাখা, জনস্বাস্থ্য বিধি মেনে চলা, সবসময় মাস্ক পড়া এবং নিকটজনের খেয়াল রাখার মতো বিষয়গুলিতে সচেতন রয়েছে। প্রাণরক্ষার জন্য আমরা কঠোরভাবে লকডাউন পালন করেছি, যার ফলে দ্রুত আনলক পর্যায়ও শুরু করা গেছে।
(CG/CB/DM
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী ও ভিয়েতনামের প্রধানমন্ত্রী নগুয়েন সুয়ান ফুকের মধ্যে ভার্চ্যুয়াল শীর্ষ সম্মেলন
নতুনদিল্লি, ১৮ই ডিসেম্বর, ২০২০
প্রধানমন্ত্রী শ্রী নরেন্দ্র মোদী ও ভিয়েতনামের প্রধানমন্ত্রী মিঃ নগুয়েন সুয়ান ফুকের মধ্যে ২১শে ডিসেম্বর ভার্চ্যুয়ালি একটি শীর্ষ সম্মেলন অনুষ্ঠিত হবে।
সম্মেলনে দুই নেতা দ্বিপাক্ষিক, আঞ্চলিক ও আন্তর্জাতিক নানা বিষয় নিয়ে মতবিনিময় করবেন । ভারত- ভিয়েতনাম সর্বাঙ্গীণ কৌশলগত অংশীদারীত্বকে আরো এগিয়ে নিয়ে যেতে তাঁরা বিভিন্ন পরামর্শ দেবেন।
২০২০ সালে দুটি দেশই উচ্চ পর্যায়ে যোগাযোগ বজায় রেখেছে। ভিয়েতনামের উপরাষ্ট্রপতি মিস ড্যাং থি নগ্যোক থিন সরকারি সফরে ভারতে এসেছিলেন। কোভিড-১৯ এর ফলে উদ্ভূত পরিস্থিতি নিয়ে দুই প্রধানমন্ত্রীর মধ্যে ১৩ই এপ্রিল টেলিফোনে কথা হয়েছে। সপ্তদশ যৌথ কমিশনের বৈঠক ২৫শে আগস্ট ভার্চ্যুয়ালি অনুষ্ঠিত হয়েছিল। সেই বৈঠকে উভয় দেশের বিদেশ মন্ত্রীরা পৌরোহিত্য করেন। দুই দেশের প্রতিরক্ষামন্ত্রীও ২৫শে আগস্ট অনলাইনে বৈঠক করেছেন।